Landsdelsflag
Et landsdelsflag er et lokalt flag, et egnsflag, et regionalflag, der anvendes i et afgrænset område, der ellers er del af en nation med et fælles nationalflag.
Formålet er at markere egnens egenart og selvbevidsthed og følelsen af at stå sammen som en gruppe inden for helheden; at blive lagt mærke til.

De kendteste landsdelsflag i Danmark er det bornholmske, det vendsysselske og det ærøske.

De tidligere danske skånelande fik deres landsdelsflag, Skånelands flag, som adskiller sig fra Dannebrog ved, at korset er gult.

Nordfrisland (vestdelen af Sydslesvig) har også landsdelsflag, men flere forskellige. Et af dem er et gult korsflag med rødt kors og indeni dette et blåt kors.

Sydslesvig har flere bud på landsdelsflag. Det kendteste er dog de to slesvigske løver på gul baggrund fra efterkrigstiden, hvor de engelske besættelsesmyndigheder ikke tillod brugen af Dannebrog.

Nordslesvig, der i en periode var sammenfaldende med Sønderjyllands Amt, har et flag, der bruges af det tyske mindretal, men også andre forslag er blevet stillet uden at være gennemført. De to slesvigske løver er fælles for hele Slesvig, nord og syd.

Referencer 

 
Flag